Jõgevamaa Koostöökoda
Juhatuse koosolek
PROTOKOLL nr 12/2026
15.09.2026 Pargi 3 Jõgeva ja MS Teamsi keskkonnas  
Algus kell 9.00 lõpp kell 10.40
Osalesid: Nimekiri lisatud (LISA 1)
Koosolekut juhatas: Liia Lust 
Protokollis: Jana Pärn
Liia Lust tutvustas juhatuse koosoleku päevakorda. Otsustati kinnitada järgmine


PÄEVAKORD: 

1. ESF+ meetme miniprojektide elluviimise kinnitamine (Pikknurme Küla Selts, Mustvee Vallavalitsus);
1. Avaliku konkursi väljakuulutamine hindamiskomisjoni liikmete leidmiseks, arutelu ja otsustamine;
1. 2027. aasta rakenduskava, arutelu ja otsus üldkoosolekule esitamiseks;
1. 2027. aasta tegevuskava ja eelarve arutelu ja otsus üldkoosolekule esitamiseks;
1. Jõgevamaa Koostöökoja projektitaotluste tutvustus; arutelu ja otsus üldkoosolekule esitamiseks;
1. Liikmete üldkoosoleku kokku kutsumine septembris 2026;
1. Liikmete hulgast välja arvamine, Tagumaa Autospordi Liit;
1. Jooksvad küsimused.

ARUTELUD JA OTSUSED:

0. ESF+ meetme miniprojektide elluviimise kinnitamine  

Liina Abram andis ülevaate tegevuse elluviidud projektidest.
1.1 Pikknurme Küla Selts esitas ESF+ meetme 12.01-22.01.2026 taotlusvooru projekti „Harivad kultuurikülastused ja praktiline kodukoristuse koolitus“. Projekt viidi ellu 01.03.2026 - 06.08.2026.  Projekti käigus toimus kodukoristuse koolitus ja korraldati ühine kultuurikülastus Tallinnasse, mille käigus külastati Kadrioru parki, Kadrioru lossi ning Noblessneri keskust.
Otseste kasusaajate hulk 30 eakat ja kaudsete kasusaajate arv 90 isikut.
Toimus arutelu. 
Hääletamine: Poolt 11.
Vastu ja erapooletuid ei ole.

[bookmark: _Hlk204249171]Otsustamine:  võtta vastu Jõgevamaa Koostöökoja juhatuse otsus nr 42 Jõgevamaa Koostöökoja ESF+ meetme „Sotsiaalse kaasatuse suurendamine“  rahastatud miniprojekti „Harivad kultuurikülastused ja praktiline kodukoristuse koolitus“  aruande kinnitamine   

1.2 Mustvee Vallavalitsus (Voore Seltsimaja) esitas ESF+ meetme 27.10-02.11.25 taotlusvooru projekti „Voore eakate aktiivsuse tõstmine“.  Projekt viidi ellu 01.01.2026 - 30.09.2026.
Projekti eesmärk oli tõsta eakate huvi ja teadmiseid erinevate teemade osas, sh oskuseid oma vaimse tervisega tegelemiseks, suurendada kooskäimise ja ühistegemise kogemust, tõsta eakate aktiivsust ja elukvaliteeti.
Projekti käigus toimusid 4 loengut teemadel „Toimetulek kaotuse ja leinaga - kogemuslood“,
 „Peipsi piirkonna esiajalooline asustus“,  „Kuidas hoida vaimset tervist?“, „Üksindus ja eaka suhted noortega“ , selle järel loengutes osalenute tänuõhtu luule-ja muusikaõhtu vormis ning laulu-ja tantsupäev Voore laululaval.
Otseste kasusaajate hulk 154 eakat ja kaudsete kasusaajate arv 450 isikut.
Toimus arutelu. 
Hääletamisest taandab Reili Tooming-Vallimäe.
Hääletamine: Poolt 10.
Vastu ja erapooletuid ei ole.

Otsustamine:  võtta vastu Jõgevamaa Koostöökoja juhatuse otsus nr 43 Jõgevamaa Koostöökoja ESF+ meetme „Sotsiaalse kaasatuse suurendamine“  rahastatud miniprojekti  „Voore eakate aktiivsuse tõstmine „ aruande kinnitamine     


0. Avaliku konkursi väljakuulutamine hindamiskomisjoni liikmete leidmiseks, arutelu ja otsustamine 
Kaire Kaasik avas teemat. Augusti juhatuses muudetud hindamiskordade sõnastus on: hindamiskomisjoni liikmed valitakse üldjuhul avaliku konkursiga. Konkursi luhtumisel on juhatusel õigus nimetada hindamiskomisjoni liige või liikmed ilma konkurssi korraldamata. Konkursi tähtaeg 10. oktoober 2026, hindamiskomisjon 2026-2028 aastate taotlusvoorudeks. Hindamiskomisjon kinnitatakse peale taotlusvooru lõppu. 

Toimus arutelu.
Ettepanek: korraldada avalik konkurss. Konkurssi kuulutada Jõgevamaa Koostöökoja FB lehel ja veebilehel. Teavitada liikmeid ja saata tegevuspiirkonna valdadele.

Kõik konsensuslikult poolt. 
Protokolliline otsus: korraldada avalik konkurss. Konkurssi kuulutada Jõgevamaa Koostöökoja FB lehel ja veebilehel. Teavitada liikmeid ja saata tegevuspiirkonna valdadele.


0. 2027. aasta rakenduskava, arutelu ja otsus üldkoosolekule esitamiseks  

Üldkoosoleku poolt kinnitatud tegevusrühma LEADER meetmete rakenduskava peab esitama PRIAle hiljemalt eelneva aasta 30. novembriks. Enamus perioodi 2023-2027 toetusvahendid on jaotatud, jäänud viimane voor. 
Ettepanek: Kinnitada 2027. aasta rakenduskava järgmiste meetmed eelarvesummadega ja taotlusvoorude aegadega:
1.1. Energia säästmise meede 2 eelarvega 109 460,00 eurot, taotlusvoor 18-28.01.2027;
1.2. Kogukonnatöö käivitamise meede 3.1 eelarvega 185 372,00 eurot, taotlusvoor 18-28.01.2027;
1.3. Kogukondade ühistegevuse toetuse meede 3.3 eelarvega 79 233,00 eurot, taotlusvoor 18-28.01.2027;
1.4. Koostööprojektide meede 5 eelarvega 120 000 eurot, taotlusvoor 01.01. – 31.12.2027.
Samaaegselt LEADER meetmete rakenduskavaga on üldkoosolek kinnitanud ka meetme 4 „Sotsiaalse kaasatuse suurendamine“ järgmise aasta taotlusvoorude ajakava. Ettepanek: Kinnitada Jõgevamaa Koostöökoja ühisstrateegia 2023-2027 meetme 4 „Sotsiaalse kaasatuse suurendamine“ 2027. aasta taotlusvoorude ajakava järgmiselt:
1.1. 18-28. jaanuar 2027 (eelarve 80 000 eurot);
1.2. 3.-12. mai 2027 (eelarve 80 000 eurot);
Toimus arutelu.
Kõik konsensuslikult poolt. 

O t s u s t a m i n e:  suunata 2027. a rakenduskava ja meetme 4 „Sotsiaalse kaasatuse suurendamine“ 2027. aasta taotlusvoorude ajakava üldkoosolekule kinnitamiseks  


0. 2027. aasta tegevuskava ja eelarve arutelu ja otsus üldkoosolekule esitamiseks   

Põhikirja p 4.4.3 alusel kuulub üldkoosoleku pädevusse majandusaasta eelarve ja rakenduskava kinnitamine. Kaire Kaasik tutvustas organisatsiooni 2027. aasta tegevuskava ja eelarvet. Eelarve kinnitada kahes jaotuses: personalikulud ja majandamiskulud.
Toimus arutelu. Juhatuse tasude muutmine uuest aastast kavva võtta.

Kõik konsensuslikult poolt.

Otsustamine: suunata üldkoosolekule kinnitamiseks


0. Jõgevamaa Koostöökoja projektitaotluste tutvustus; arutelu ja otsus üldkoosolekule esitamiseks   
Kaire Kaasik tutvustas ESF+ miniprojekti omasetehoolduse teemadel koostöös VOCO-ga. Tundide arv 4 õppepäeva a 3 tundi. Andmete saamiseks koostöö kohalike omavalitsuse sotsiaalosakondadega. 
Toimus arutelu. Lisada ka teabepäevad piirkondadesse.
Ülle Jukk tutvustas ühisprojekti „Maitsev Jõgevamaa“ meetmesse 1.2. Tegevusteks osalemine festivalil Maitsev Eesti 14-15.11.2026, osalemine Maamessil 2027 ja turunduskulu, kogusummas ca 9520 euro, st toetus 60% 5711 eurot.  
Lahkus Aive Tamm. 
Hääletamine: kõik konsensuslikult poolt.
Otsustamine:  suunata üldkoosolekule kinnitamiseks  

0. Liikmete üldkoosoleku kokku kutsumine septembris 2026   
Liia Lust tegi ettepaneku kutsuda kokku üldkoosolek kuupäevaga 6. oktoober 2026 kell 15.00 MS Teams keskkonnas.  
Planeeritav päevakord:
· Jõgevamaa Koostöökoja 2023-2027 ühisstrateegia  2027. aasta rakenduskava kinnitamine
· Jõgevamaa Koostöökoja ühisstrateegia 2023-2027 meetme 4 „Sotsiaalse kaasatuse suurendamine“ 2027. aasta taotlusvoorude ajakava kinnitamine 
· Jõgevamaa Koostöökoja tegevusrühma 2027. a eelarve ja tegevuskava kinnitamine
· Jõgevamaa Koostöökoja ühisprojekti meetmesse 1.2 „Maitsev Jõgevamaa“ kinnitamine
· Jõgevamaa Koostöökoja ESF+ meetmesse omastehoolduse teemadel projekti kinnitamine
· Muud küsimused

Lahkus Rainis Poll.
Kõik konsensuslikult poolt.
Otsustamine:  võtta vastu Jõgevamaa Koostöökoja juhatuse otsus nr 44 „Liikmete üldkoosoleku kokku kutsumine“

0. Liikmete hulgast välja arvamine
Juhatusele on teatavaks saanud, et ühingu liige Tagumaa Autospordi Liit on kustutatud äriregistrist 09.06.2026. Ettepanek: liige kustutada ühingu liikmete hulgast.
Hääletamine: Poolt 9.
Vastu ja erapooletuid ei ole.
Otsustamine:  võtta vastu juhatuse otsus nr 45 „Liikmete hulgast välja arvamine“

0. Jooksvad küsimused

· USA toiduajakirjanik Jõgevamaal 17.09 ja Soome ajakirjanik 23.09.2026
· Jõgevamaa tootjad Paunvere laadal 19.09.2026
· 5-15. Oktoober avaneva taotlusvooru ettevalmistamine, meetmed 1.1, 1.2, 3.2 ja 4 
· Kestlik Kesk-Eesti koostööprojekti raames Jõgevamaa tootjad T1 10. oktoobril 2026
· Toiduaasta sündmus kartulipäev 7. november 2026 METKi alal
· Jõgevamaa Koostöökojale on tekkinud pikaajaline, alates aprillist 2026, võlgnik Sibul ja Sammal OÜ, seoses latika laulupeo õhtusöögi korraldamisega. Teha ettepanek tagasimakse graafik ja kontaktne kohtumine. 
· Arutelu teemal: LEADER tuleviku väljavaated, toidujulgeoleku töörühmas osalemine

Järgmine korraline juhatus 20. oktoober 2026 kell 9.00. 


Koosoleku juhataja							Protokollija
Liia Lust                     						Jana Pärn

